
                                                                               	
	

PANEVĖŽIO RAJONO SAVIVALDYBĖS TARYBA 

SPRENDIMAS
DĖL PANEVĖŽIO RAJONO SAVIVALDYBĖS BIUDŽETINIŲ ĮSTAIGŲ VADOVŲ SKATINIMO IR MATERIALINIŲ PAŠALPŲ SKYRIMO TVARKOS APRAŠO PATVIRTINIMO

2016 m. lapkričio 17 d. Nr. T-191
Panevėžys

	Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos biudžetinių įstaigų įstatymo 4 straipsnio 2 dalimi, Lietuvos  Respublikos Vyriausybės 1993 m. liepos 8 d. nutarimo Nr. 511 „Dėl Biudžetinių įstaigų ir organizacijų darbuotojų darbo apmokėjimo tvarkos tobulinimo“ 4, 5 ir 10 punktais, Savivaldybės taryba nusprendžia:
	1. Patvirtinti Panevėžio rajono savivaldybės biudžetinių įstaigų vadovų skatinimo ir materialinių pašalpų skyrimo tvarkos aprašą (pridedama).
	2. Sprendimas įsigalioja 2017 m. sausio 1 d.

	Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka. 


Savivaldybės meras							Povilas Žagunis















PATVIRTINTA
Panevėžio rajono savivaldybės tarybos 
2016  m. lapkričio 17 d. 
sprendimu Nr. T-191

PANEVĖŽIO  RAJONO SAVIVALDYBĖS BIUDŽETINIŲ ĮSTAIGŲ VADOVŲ SKATINIMO IR MATERIALINIŲ PAŠALPŲ SKYRIMO TVARKOS APRAŠAS


I. BENDROSIOS NUOSTATOS

	1.  Panevėžio  rajono savivaldybės (toliau – Savivaldybė) biudžetinių įstaigų vadovų skatinimo ir materialinių pašalpų skyrimo tvarkos aprašas (toliau – Aprašas) reglamentuoja iš savivaldybės biudžeto išlaikomų biudžetinių įstaigų (toliau – biudžetinių įstaigų) vadovų skatinimo ir materialinių pašalpų skyrimo tvarką.
[bookmark: part_3f1e9fb3215b4b2da4478f349327fb34]	2. Aprašas parengtas vadovaujantis Lietuvos Respublikos darbo kodeksu, Lietuvos Respublikos Vyriausybės 1993 m. liepos 8 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“.
[bookmark: part_764c786b3ed64105a5d22f75f9b8b04a]	3. Aprašo tikslas – skatinti biudžetinių įstaigų vadovų veiklos efektyvumą, vykdant teisės aktuose numatytas funkcijas.
[bookmark: part_0191d84bc6b34c3eb7eff12a6b025779]	
II. SKATINIMO TVARKA
	
4. Biudžetinių įstaigų vadovai gali būti skatinami ir apdovanojami:
	4.1. Savivaldybės mero padėka:
	4.1.1. įstaigos vadovo gyvenimo ir darbo  metų jubiliejų, sukakčių progomis;
	4.1.2. įstatymo nustatytų švenčių progomis;
	4.1.3. už įstaigos įvaizdžio puoselėjimą, racionalų materialinių išteklių naudojimą, kitus reikšmingus įstaigos veiklos rezultatus ar atlikus vienkartines ypatingos svarbos užduotis;
	4.2. vienkartine pinigine išmoka šiais atvejais:
	4.2.1. gyvenimo  metų (nuo 50-ties metų kas dešimt metų) jubiliejų, sukakčių progomis – 200 eurų;
	4.2.2 įstatymo nustatytų švenčių progomis – 100 eurų;
	4.2.3. atlikus vienkartines ypatingos svarbos užduotis – 100 eurų;
	4.2.4. už labai gerą ir nepriekaištingą vadovo darbą kalendoriniais metais neviršijant        100 procentų nustatytojo vadovo tarnybinio atlyginimo.
	5. Kiekvienu atveju, nurodytu 4.2 papunktyje, vienkartinė piniginė išmoka gali būti skiriama ne daugiau kaip vieną kartą per metus. Vienkartinė piniginė išmoka neskiriama įstaigos vadovui, kuriam per paskutinius 12 mėnesių paskirta drausminė nuobauda. 
	6. Vienkartinė piniginė išmoka biudžetinių įstaigų vadovams skiriama iš įstaigai darbo užmokesčiui skirtų lėšų (išskyrus mokinio krepšelio lėšas).
	7. Biudžetinės įstaigos vadovui, su kuriuo darbo sutartis nutraukiama šalių susitarimu, gali būti išmokama kompensacija: 
	7.1. jei darbo santykiai tęsėsi trumpiau negu vienerius metus – pusės jo vidutinio mėnesinio darbo užmokesčio dydžio;
	7.2. jei darbo santykiai tęsėsi nuo vienerių iki penkerių metų – dviejų jo vidutinio mėnesinio darbo užmokesčio dydžių;
	7.3. jei darbo santykiai tęsėsi nuo penkerių iki dešimties metų – trijų jo vidutinio mėnesinio darbo užmokesčio dydžių;

	7.4. jei darbo santykiai tęsėsi nuo dešimties iki dvidešimties metų  – keturių jo vidutinio mėnesinio darbo užmokesčio dydžių;
	7.5. jei darbo santykiai tęsėsi dvidešimt ir daugiau metų – penkių jo vidutinio mėnesinio darbo užmokesčio dydžių.

III. MATERIALINIŲ PAŠALPŲ SKYRIMO TVARKA

	8. Biudžetinių įstaigų vadovams, esant sunkiai materialinei būklei dėl jų pačių ligos, šeimos narių (sutuoktinio, vaiko (įvaikio), motinos, tėvo (įmotės, įtėvio) ligos ar mirties, stichinės nelaimės ar turto netekimo Savivaldybės mero potvarkiu gali būti skiriama iki 5 minimaliųjų mėnesinių algų dydžių materialinė pašalpa iš įstaigai skirtų lėšų:
	8.1. dėl jų pačių ligos, šeimos narių (sutuoktinio (sugyventinio), vaiko (įvaikio), motinos, tėvo (įmotės, įtėvio) ligos – iki 300 eurų; 
	8.2. mirus sutuoktiniui (sugyventiniui), vaikui (įvaikiui) – 235 eurai;
	8.3. mirus tėvui, motinai (įtėviui, įmotei) – 200 eurų;	
	8.4. mirus įstaigos vadovui – 300 eurų, kurie išmokami jo šeimos nariams ar asmeniui, organizuojančiam laidotuves;
	8.5. esant ypač sunkiai materialinei padėčiai (gaisrų atvejai, nelaimingi atsitikimai, susiję su pareigų vykdymu, šeimos narių palaikų pervežimas iš užsienio valstybių ir kiti) – iki 5 minimaliųjų mėnesinių algų dydžių.
[bookmark: part_bf079096b6ff44e39ed3ac4de23ba5a9][bookmark: part_4f9cd3f380d74dcabd74c92b405556e0][bookmark: part_6003e496af404ec4a1c0d83385f5b374]	9. Materialinė pašalpa skiriama, biudžetinės įstaigos vadovui pateikus rašytinį prašymą. Prie rašytinio prašymo pridedamos išlaidas patvirtinančių dokumentų (giminystės ryšį įrodančių dokumentų, mirties liudijimo, dokumentų, patvirtinančių kitų aplinkybių buvimą) kopijos. Dėl materialinės pašalpos skyrimo turi būti kreipiamasi ne vėliau kaip per 3 mėnesius nuo paskutinio gydymo išlaidas patvirtinančio dokumento išrašymo dienos ar mirties liudijimo išdavimo dienos ir
[bookmark: part_f6d10bd63e7e4a4786cbdf20252327f7] nuo įvykį ar kitą aplinkybę patvirtinančios pažymos išdavimo dienos.

IV. IŠMOKŲ, KOMPENSACIJŲ, PAŠALPŲ ĮFORMINIMO TVARKA

[bookmark: part_baf980a0873547c8a713bb67758776a2]	10. Padėkos, vienkartinės piniginės išmokos, kompensacijos (išskyrus švietimo įstaigų vadovams), materialinės pašalpos biudžetinių įstaigų vadovams skiriamos Savivaldybės mero potvarkiu. Švietimo įstaigų vadovams kompensacijos skiriamos Savivaldybės tarybos sprendimu.
[bookmark: part_38b285cdc5484e4fa76ac7960b09cebe]	11. Savivaldybės tarybos sprendimų, Savivaldybės mero potvarkių projektus dėl biudžetinės įstaigos vadovo skatinimo ar materialinės pašalpos skyrimo rengia Personalo administravimo skyrius, suderinęs su įstaigą kuruojančio skyriaus vedėju ir Savivaldybės administracijos direktoriumi, vadovaudamasis vidaus teisės aktų rengimo tvarka. 

V. BAIGIAMOSIOS NUOSTATOS 
[bookmark: part_eaf62c649ce14d0db13cb7c2b43a834d][bookmark: part_a214ea8ef5104a7e8b99a721ef632894]12. Šis Aprašas gali būti keičiamas Savivaldybės tarybos sprendimu.

